b'\n_START_ARTICLE_\nAleksandrova vrata\n_START_PARAGRAPH_\nAleksandrova vrata, legendarna pregrada, ki jo je, po izro\xc4\x8dilu, na Kavkazu zgradil "velik in pravi\xc4\x8den vladar Dh\xc5\xab l-Qarnain, da bi prepre\xc4\x8dil (severnim nomadom) Gogom in Magogom napadati ljudi, ki so potovali (od zahoda) proti vzhodu"._NEWLINE_Prepoznavanje Dh\xc5\xab l-Qarnaina v zgodovinskem kontekstu je te\xc5\xbeavno, zato je o njem nastalo ve\xc4\x8d teorij. Sodobni strokovnjaki ga pogosto ena\xc4\x8dijo z Aleksandrom Velikim Tak\xc5\xa1no domnevo podpirajo tudi tradicionalni islamski u\xc4\x8denjaki. Nekateri sodobni strokovnjaki ga ena\xc4\x8dijo s Kirom Velikim in bizantinskim cesarjem Heraklijem._NEWLINE_Aleksandrova vrata se pogosto istovetijo s Kaspijskimi vrati v Derbentu in Darijalsko sotesko na Kavkazu. Povezujejo jih tudi z Aleksandrovim zidom (Veliki gorganski zid) v iranski provinci Golestan na jugovzhodni obali Kaspijskega jezera, od katerega se je ohranilo pribli\xc5\xbeno 180 km in je v zelo slabem stanju._NEWLINE_Obe zgradbi so zgradili perzijsko monarhi. Derbent (perzijsko \xd8\xaf\xd8\xb1\xd8\xa8\xd9\x86\xd8\xaf, Darband) pomeni "zaprta vrata" je bil zgrajen konec 5. ali na za\xc4\x8detku 6. stoletja, ko je mesto obnovil Kavad I. iz perzijske Sasanidske dinastije._NEWLINE_Veliki gorganski zid je zgradilo Partsko cesarstvo v pribli\xc5\xbeno istem obdobju kot je bil zgrajen Kitajski zid, se pravi v 3. stoletju pr. n. \xc5\xa1t.. Zid so v 3.-7. stoletju obnovili Sasanidi.'